สวัสดีครับ อยากสอบถามครับว่าอาการแบบนี้คืออะไร ต้องแก้ไขอย่างไรบ้างครับ คือว่าตอนขับรถเพ่งมองถนนนานๆ แล้วเลี้ยวจะมีอาการเวียนศีรษะ คล้ายจะวูบอยู่บ่อยๆ หรือเวลาหันมองจะวูบอยู่บ่อยครั้ง พักผ่อนเพียงพอ กินข้าวตรงเวลาครับ
สวัสดีค่ะ อาการเวียนศีรษะ รู้สึกคล้ายจะวูบอยู่บ่อยๆนั้น อาจเกิดมาจาก ภาวะน้ำในหูไม่เท่ากัน ทำให้มีอาการเวียนศีรษะ คลื่นไส้ บ้านหมุน รักษาด้วยการรับประทานยาแก้เวียนศีรษะไดด้ หรือเป็นจากการเปลี่ยนท่าทางที่เร็วเกินไป ทำให้เลือดไปเลี้ยงสมองไม่พอชั่วคราว ภาวะระดับน้ำตาลในเลือดต่ำ โลหิตจาง มีหัวใจเต้นผิดจังหวะ มีอาการชักมักจะมีช่วงที่หมดสติไม่รู้ตัวไปด้วย หรืออาจเป็ฯสาเหตุจากจิตใจเช่นความเครียด ความกังวล แต่ก็ไม่น่าทำให้ถึงมีอาการวูบได้ในเบื้องต้น ควรหลีกเลี่ยงการทำกิจกรรมใดๆที่กระตุ้นให้มีอาการ งดการใช้สายตาเพ่งนานๆ การเปลี่ยนท่าทางควรทำอย่างช้าๆ ถ้ามีอาการให้รีบนั่งพัก รับประทานยาแก้เวียนศีรษะ ดื่มน้ำมากๆ อยู่ในที่ที่อากาศถ่ายเทได้สะดวก สังเกตอาการตนเองค่ะ ถ้ามีอาการเป็นมากขึ้นเรื่อยๆ เวียนศีรษะมากจนเดินเซ ปวดหัว วูบจนหมดสติไปด้วย ควรไปพบแพทย์เพื่อตรวจเพิ่มเติม